Xogo social

Un **xogo social** é aquel xogo no que interactúan dúas ou máis persoas, a miúdo en ambientes pechados. Estes xogos requiren principalmente da habilidade mental dos participantes, en contraposición aos deportes que destacan o esforzo físico. Non hai unha definición estrita e universal, pero os xogos sociais adoitan ser opostos a aqueles que se xogan en solitario e que son controlados por un único xogador. 

Pode referirse a xogos de mesa, outros xogos presenciais en interiores ou ao aire libre ou videoxogos que permiten ou requiren a interacción social entre xogadores en oposición aos xogos que se xogan en solitario, aos deportes, aos xogos que se xogan en torneos ou competicións ou aos xogos de aposta.  

### Xogo social nos animais 
O xogo social é un comportamento común en moitos mamíferos e algunhas aves, sendo fundamental para o seu desenvolvemento e aprendizaxe. Mediante estas actividades, os animais fortalecen habilidades físicas e sociais. Moitos depredadores ou herbívoros participan en persecucións e loitas simuladas, como os chimpancés, elefantes ou papagaios e corvos involúcranse en xogos que desenvolven destrezas como compartir obxectos e imitar sons.  

Os seres humanos, ademais de xogar de forma simbólica, evolucionan na súa interacción lúdica. Un neno pode ver unha pedra como un carro, exemplificando o xogo simbólico. Co paso do tempo, esta forma de xogo da paso a un xogo máis social e posteriormente formal, subliñando a importancia da interacción social no desenvolvemento humano.

## Historia 
A orixe dos xogos sociais pódese rastrear até as antigas civilizacións. As representacións pictóricas máis antigas de xogos de mesa foron encontradas no Antigo Exipto e Babilonia, por exemplo o xogo real de Ur, encontrado nas tumbas reais data de entre 2600 a 2400 a. C. No entanto, os xogos sociais non son exclusivos destas rexións, xa que hai evidencias de que se xogaron por todo o mundo. 

Hai xogos sociais moi antigos que aínda se xogan hoxe, como o *Go*.

## Tipos 
Os tipos de xogos sociais poden incluír:

* Xogos de mesa
** Xogos de cartas, que implican varios xogadores, é dicir, excluíndo paciencias ou solitarios
** Xogos de mesa, nos que se colocan, eliminan ou moven fichas ou pezas nunha superficie premarcada segundo un conxunto de regras.
** Xogo de guerra en miniatura, unha forma de xogo de guerra que incorpora figuras en miniatura, armaduras en miniatura e terreo modelado, ou máis xenericamente, xogos de estratexia.
** Xogos de rol de mesa, un xogo no que os xogadores asumen os papeis de personaxes nun escenario ficticio
* Outros xogos sociais presenciais[miniatura|[Xogo da chave, xogo tradicional entre o xogo social e o deporte.]]
** Xogos de azar, un xogo cuxo resultado está fortemente influenciado por algún dispositivo aleatorio
** Xogo de atrevimentos, é un xogo no que as persoas se atreven a realizar accións que normalmente non farían.
** Xogos de salón, ou xogos de *Parlour*, xogos de interior como charadas
** Xogos de rol de acción en directo, unha forma de xogo de rol onde os participantes representan fisicamente as accións dos seus personaxes
** Xogos de realidade alternativa, unha narración interactiva que utiliza o mundo real como plataforma
* Videoxogos
** Xogos móbiles, que poden incluír xogos de redes sociais, que se xogan en dispositivos móbiles (en inglés chamados *social network games*)
** Xogos de redes sociais, xogos que teñen elementos ou integración de redes sociais
** [miniatura|Dados na praza de Santiago en [Logroño, onde se representa un xogo da oca xigante.]]Videoxogos multixogador, onde máis dunha persoa pode xogar ao mesmo tempo no mesmo ambiente de xogo 
*** LAN parties, unha reunión temporal de persoas que establecen unha rede de área local (LAN), principalmente co propósito de xogar a xogos de ordenador multixogador
*** Xogos en liña multixogador masivo, videoxogos nos que un gran número de xogadores poden estar no mesmo servidor ao mesmo tempo
** Os xogos de azar en liña (ou xogos de azar por Internet) son calquera tipo de xogo realizado en Internet. 

## Beneficios 
O xogo social ofrece numerosos beneficios para o desenvolvemento dos individuos, incluíndo a mellora da coordinación física, o desenvolvemento de habilidades sociais e a capacidade de resolver problemas en grupo. Os xogos sociais non só ofrecen entretemento, senón tamén promoven a interacción social, a cooperación e a competencia saudable. Desenvolven habilidades cognitivas e promoven o pensamento estratéxico e crítico. 

### Riscos 
Con todo, hai que ter presente que os xogos físicos poden supoñer risco de lesións, en caso dos xogos de aposta, o xogo social tamén pode desenvolver condutas adictivas ou patolóxicas como a ludopatía. Algúns "xogos de bebida" incitan a un consumo social de alcohol, e outros como o *Snapdragon* poden incluñir o risco de queimaduras.

## Notas 
## Véxase tamén 
* Xogos tradicionais